2जी : रुइया, खेतान के खिलाफ चार्जशीट दायर  
इनमें आईपी खेतान व किरण खेतान, एस्सार के विकास सर्राफ, रवि रूइया और अंशुमान रूइया के नाम शामिल हैं।
केंद्रीय जांच ब्यूरो (सीबीआई) ने 2जी स्पेक्ट्रम आवंटन घोटाले में सोमवार को दूसरा अनुपूरक आरोप-पत्र दाखिल किया। सीबीआई की विशेष अदालत में पेश आरोप-पत्र में तीन कम्पनियों और पांच व्यक्तियों के खिलाफ आपराधिक षड्यंत्र एवं धोखाधड़ी का आरोप लगाया गया है।  तीन कम्पनियों में एस्सार टेलीहोल्डिंग्स, लूप टेलीकॉम तथा लूप मोबाइल इंडिया शामिल हैं, जबकि पांच व्यक्तियों में एस्सार समूह के प्रमोटर अंशुमान रूइया, रविकांत रूइया व विकास सर्राफ और लूप के प्रमोटर ईश्वरी प्रसाद खेतान एवं किरण खेतान शामिल हैं।  22,000 पृष्ठों के आरोप-पत्र में आरोपियों के खिलाफ भारतीय दंड संहिता के तहत कथित धोखाधड़ी एवं आपराधिक षड्यंत्र का अभियोजन चलाने की बात कही गई है।